CELEX: 62015TN0518
Language: fi
Date: 2015-09-02 00:00:00
Title: Asia T-518/15: Kanne 2.9.2015 – Ranska v. komissio

26.10.2015   
            
            
               FI
            
            
               Euroopan unionin virallinen lehti
            
            
               C 354/50
            
         Kanne 2.9.2015 – Ranska v. komissio
   (Asia T-518/15)
   (2015/C 354/61)
   Oikeudenkäyntikieli: ranska
   
      Asianosaiset
   
   
      Kantaja: Ranskan tasavalta (asiamiehet: G. De Bergues, D. Colas, R. Coesme ja A. Daly)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               osittain kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 22.6.2015 annetun komission päätöksen C(2015) 4076 final siltä osin kuin päätöksellä jätetään unionin rahoituksen ulkopuolelle menot, jotka Ranskan tasavalta on suorittanut Ranskan maaseudun kehittämisohjelman toimintalinjaan 2 liittyvinä luonnonhaittakorvauksina ja maatalousympäristön laiduntamispalkkioina varainhoitovuosilta 2011, 2012 ja 2013, markkinointivuosina 2011, 2012 ja 2013 tehtyjen hakemusten perusteella maksettujen tukien määrän osalta
            
         
               —
            
            
               toissijaisesti osittain kumoamaan kyseisen päätöksen siltä osin kuin siinä sisällytetään kiinteämääräisen oikaisun perusteeseen kulut, jotka liittyvät lammas- ja vuohieläimiin, joita varten ei ole haettu eläintukea
            
         
               —
            
            
               viime kädessä osittain kumoamaan kyseisen päätöksen siltä osin kuin siinä sovelletaan 10 prosentilla korotettua kiinteämääräistä oikaisua sillä perusteella, että Ranskan viranomaisten syyksi luetut puutteellisuudet eläinten laskemisessa ovat olleet uusiutuvia
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu asetuksen (EU) N:o 65/2011 (1) 4 artiklan 1 kohdan, 10 artiklan 1 kohdan ja 14 artiklan 2 kohdan sekä asetuksen (EY) N:o 885/2006 (2) 11 artiklan 1 kohdan rikkomiseen, koska komissio on katsonut kantajan laiminlyöneen laiduntamistiheyteen kohdistuvan valvontavelvoitteensa siksi, ettei kantaja ole laskenut eläinten määriä paikalla tehdyissä tarkastuksissa eikä eläimiin ole ”kohdistettu todennäköisyyslaskentaa” paikalla tehdyissä tarkastuksissa.
            
         
               2)
            
            
               Toinen kanneperuste, johon vedotaan toissijaisesti ja joka perustuu siihen, että komissio on riidanalaisessa päätöksessä lainvastaisesti sisällyttänyt kiinteämääräisen oikaisun perusteeseen kulut, jotka liittyvät lammas- ja vuohieläimiin, joita varten ei ole haettu eläintukea.
            
         
               3)
            
            
               Kolmas kanneperuste, johon vedotaan viime kädessä ja joka perustuu asiakirjan VI/5330/97 (3) liitteessä 2 ja tiedonannossa AGRI/60637/2006 (4) vahvistettujen sääntöjen rikkomiseen, koska komissio on soveltanut 10 prosentilla korotettua kiinteämääräistä oikaisua sillä perusteella, että Ranskan viranomaisten syyksi luetut puutteellisuudet eläinten laskemisessa ovat olleet uusiutuvia.
            
         
      (1)  Neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta 27.1.2011 annettu komission asetus (EU) N:o 65/2011 (EUVL L 25, s. 8).
   
      (2)  Neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21.6.2006 annettu komission asetus (EY) N:o 885/2006 (EUVL L 171, s. 90).
   
      (3)  Komission asiakirja nro VI/5330/97, 23.12.1997, Suuntaviivat rahoitusoikaisujen rahoituksellisten seuraamusten määrittämiseksi EMOTR:n tukiosaston tilien tarkastamista ja hyväksymistä koskevaa päätöstä valmisteltaessa.
   
      (4)  Komission tiedonanto nro AGRI/60637/2006 final, joka koskee komission EMOTR:n tukiosaston tilien tarkastamisen ja hyväksymisen yhteydessä käsittelemiä valvontajärjestelmien uusiutuvaan riittämättömyyteen liittyviä tapauksia.